GiliGold/VAD_KnessetCorpus huggingface dataset:
מטי צרפתי הרכבי:
 הן בדרך כלל עושות עוד תפקיד ברשות, בטח ברשויות הקטנות, והן לא מקבלות שכר במיוחד
מטי צרפתי הרכבי:
 אם רוצים שהתפקיד הזה יקבל איזשהו נופך מקצועי, הוליסטי ומתכלל, אז זה חייב להיות מתוקצב וצריך להעסיק משרות כאלה ממש כמו שמקבלים - - -
מאי גולן:
חוק היועצות היה אחד מהדברים שהתכוונו להילחם עליו בכל הכוח בתקציב הזה
מטי צרפתי הרכבי:
בסוף זה צריך להיות לצד תקציב
מאי גולן:
בדיוק, אבל המלחמה הזו טרפה את הקלפים בכל המובנים
מטי צרפתי הרכבי:
זה קשה כשזה לצד עוד משרה וגם בכפיפות
מטי צרפתי הרכבי:
 מאוד קשה להוביל מהלכים ולתכלל ולהנחות ולהוביל תוכניות כשזה משרה שהיא לצד משרה מלאה אחרת, ללא תקציבים, כשהתקציבים חונים במחלקות השונות
מטי צרפתי הרכבי:
 מהמקום האישי שלי, אני פחות חושבת שזה ישים בנקודת הזמן הזו, במצב המוניציפלי הקיים כיום ברשויות
מאי גולן:
צריך להתחיל ממשהו
מטי צרפתי הרכבי:
הגברת אושרה יוסף פרידמן, סמנכ"לית הרשות לקידום מעמד האישה, בבקשה
אושרה יוסף פרידמן:
 בהתייחס ליועצות מעמד האישה - אנחנו מכירות את האתגרים ואת הסוגיות המורכבות, גם סביב חוק היועצות לקידום מעמד האישה, וגם לצד העובדה שהן בעלות מגוון תפקידים שונים
אושרה יוסף פרידמן:
 יחד עם זאת, בעינינו, זהו אחד מהתפקידים החשובים בתוך הרשות המקומית כדי להשפיע ולהוביל תוכניות שוויון מגדרי וקידום מעמד האישה
אושרה יוסף פרידמן:
 אנחנו רואים בהן שותפות מלאות מהתחלה ועד הסוף
אושרה יוסף פרידמן:
 מבחינתנו, הן הפלטפורמה כדי לחולל את השינוי בשטח
אושרה יוסף פרידמן:
 אנחנו מכירות את זה
אושרה יוסף פרידמן:
 אסייג את הדברים לעניין הפניות במוקד
אושרה יוסף פרידמן:
 אנחנו עושים את זה ברחל ביתך הקטנה, עם שמירה על צענת הפרט, במלוא מובן המילה
אושרה יוסף פרידמן:
 יש גם מידעים שלא מגיעים ליועצות, אלא הן רק מתווכות כדי להגיע לגורם הנכון
אושרה יוסף פרידמן:
 חשוב לי לשים גם את הדבר הזה על השולחן
אושרה יוסף פרידמן:
     במסגרת תקופת ה-7 באוקטובר ואילך, יצרנו בעקבות השולחנות העגולים מנגנונים של שישה תחומים שבהם נוכל לפעול כרשות לקידום מעמד האישה
אושרה יוסף פרידמן:
 חלקו באחריותנו
אושרה יוסף פרידמן:
 ברובו הגדול אנחנו מהוות הליך של תיווך והסרת חסמים ואתגרים ביחד עם השותפים והשותפות שלנו במשרדי הממשלה ובחברה האזרחית
פנינה תמנו:
אחד מבין השותפים הוא באמת הוועדה הבין-משרדית במשרד הרווחה, שבאמת עוסקת בכל נושא מניעת אלימות במשפחה
פנינה תמנו:
 ייחדנו לזה גם התייחסויות נקודתיות שעוסקות סביב הנושא הזה כדי לראות ולהציף אתגרים שעולים מהשטח
פנינה תמנו:
 זכינו לשיתוף פעולה נהדר
פנינה תמנו:
 החלק השני זה כל הנושא של פגיעות מיניות כלפי נשים בעקבות אירועי נובה ואילך, כולל התעוררות טראומות של נפגעות קודמות שהתעוררו בעקבות מצבי חירום
פנינה תמנו:
 ופה באמת נתנו חוות דעת מגדרית מול קול קורא לתמיכות שיצא, וזכינו לשיתוף פעולה, גם לתיקונים, גם להשגות, וגם באמת להתאמות הרלוונטיות
פנינה תמנו:
 וכמובן כל נושא השיח הציבורי שצף בעקבות נושא כלי הירי במרחב הציבורי כדי להציף את הנושא שעולה מהשטח
פנינה תמנו:
 לא ממקום, חלילה, של התנגדות כמו לתת את כל נושא פרסום נתונים, להנגיש את המידע בצורה מקיפה
פנינה תמנו:
לגבי העניין הזה - חשוב לי לומר שעשינו פה דיון
פנינה תמנו:
 השרה, אני קוראת לך מפה
פנינה תמנו:
 אני מבקשת שבאופן קבוע גם יגיעו נציגות המשרד
פנינה תמנו:
 הן לא היו בשניים או שלושה דיונים
מאי גולן:
הן מגיעות תמיד
מאי גולן:
 הן מגיעות כמעט לכל דיון בזום או פיזית
פנינה תמנו:
אני חושבת שהקול הזה הוא מאוד מאוד חשוב גם כשאנחנו מביאות את המשרד לביטחון לאומי
פנינה תמנו:
 אנחנו לא מצפות שלא יחלקו נשקים, אלא אנחנו רוצות שזה ייעשה בצורה מבוקרת ועם ממשק מאוד מאוד ברור עם משרד הרווחה
אושרה יוסף פרידמן:
בעקבות זאת אנחנו משקפים בעיקר את המנגנונים הקיימים כדי לעשות עליהם בקרה ופיקוח יותר מטיבה כדי שכמה שיותר נשים ירגישו בטוחות, ובכך אולי ככל כשיתעוררו בעיות של פגיעות, נוכל למנוע את זה
אושרה יוסף פרידמן:
 מתוך התהליך הזה, אנחנו נצא לתהליכים של קבוצות עבודה ממוקדות סביב נושאים יחד עם המשרדים הרלוונטיים
אושרה יוסף פרידמן:
      לגבי החלקים עליהם דיברו השרה והמנכ"לית - אני אתן תקציר מה קיים לטובת העניין כדי שנוכל להתמקד
פנינה תמנו:
ממש בקצרה כי אנחנו רוצים לשמוע את הארגונים
פנינה תמנו:
 כידוע לכם, בימי שני יש לנו גם ישיבות סיעה
פנינה תמנו:
 הקדימו לנו את הישיבה לשעה שתיים
אושרה יוסף פרידמן:
  אני ארוץ על זה
אושרה יוסף פרידמן:
 לגבי קידום השתתפות נשים במוקדי קבלת החלטות, ואציין גם נשים במוקדי קבלת החלטות מקבוצות ייצוג הולם - בהקשר הזה יש התגברות של התכנסות הוועדה המייעצת במל"ל, שהחברות שלה נמצאות כאן
אושרה יוסף פרידמן:
 זהו באמת הייעוד שלה, בעיקר בעיתות חירום
אושרה יוסף פרידמן:
 אנחנו קוראות ומנגישות את מאגר נשים המומחיות שהרשות הקימה, ובקרוב זה גם ייצא לאוויר העולם, לציבור, ללא הצורך של לתווך את זה דרכנו אלא להגיע אליו ישירות כדי לראות כמה שיותר נשים בצמתים האלה
אושרה יוסף פרידמן:
 החלק של היועצות עליו דיברנו - - -
פנינה תמנו:
  כן, אבל אנחנו גם צריכים לומר ביושר שנכשלנו
פנינה תמנו:
 גם לגבי החלטת המל"ל – בסוף נכשלנו למרות כל ההחלטות
פנינה תמנו:
 בסוף אין לנו בקבינט המלחמה אף אישה
פנינה תמנו:
 לדעתי, בקבינט המורחב יש לנו שתיים
פנינה תמנו:
 יש שתי מנכ"ליות מתוך 34
אושרה יוסף פרידמן:
כן, צריך לפעול בזירות האלה
פנינה תמנו:
יכול להיות שצריך חוק, יכול להיות שצריך לתקן את תקנון הממשלה
מאי גולן:
אפשר כן לציין את המלצת הנציב שיצאה לאחרונה
פנינה תמנו:
 זוהי באמת החלטה חשובה של נציב שירות המדינה
מאי גולן:
הוא אמר שמהמינויים הבאים צריך למנות נשים, נקודה
פנינה תמנו:
למשל, תקנון הממשלה חייב להיות מתוקן, וזה אולי משהו שאת תובילי כשרה, כך שיהיה חייב להיות ייצוג נשים בכל קבינט ובכל ועדת שרים
פנינה תמנו:
 אני זוכרת שבתקופת הקורונה, למשל, לא היתה אף אישה בקבינט הקורונה
פנינה תמנו:
 אין מציאות כזו בעיניי
פנינה תמנו:
 אנחנו לא יכולים לחיות במציאות כזו
מאי גולן:
מסכימה
פנינה תמנו:
מזכיר הממשלה בזמנו אמר שהשרים צריכים להחליט ושהוא לא יכול
פנינה תמנו:
 בעיניי, זה משהו שהוא בר הישג כבר עכשיו לתיקון התקנון הזה עם שר המשפטים וראש הממשלה
אושרה יוסף פרידמן:
אני ממשיכה לעניין היועצות לקידום מעמד האישה
אושרה יוסף פרידמן:
 דיברנו על לחזק אותן באמצעות תקציבים וקולות קוראים, אבל גם במובן הזה של איסוף הנתונים והבנה של מה קורה אצלן בשטח, כולל מודל חירום שהקמנו, וליווי מקצועי של כל היועצות לאורך כל השנה
אושרה יוסף פרידמן:
 לגבי כל נושא המודעות לאלימות מגדרית - עשינו הסברה פנים ארצית באמצעות קמפיין: זה הזמן להתערב, שהיה עוד לפני כן, וחידשנו אותו בחירום כי הסוגיה הזו קוראת ל-bystanders להציף את הסוגיה ולסייע לקורבנות בהקשר הזה
אושרה יוסף פרידמן:
 אנחנו שותפות בשותפות רב מגזרית ביוזמת קווים אדומים שעוסקת בצמצמם תופעת האלימות בזוגיות, ובעיקר בעיקר דגש על מניעה ואיתור מוקדם
אושרה יוסף פרידמן:
 לגבי הנושא של הממונה האחריות על מניעת הטרדות במוסדות להשכלה גבוהה - בזה כבר כמה שנים אנחנו נמצאים
פנינה תמנו:
לא ניכנס לזה כי אני רוצה להישאר עדיין בתחום המלחמה
אושרה יוסף פרידמן:
אין שום בעיה
אושרה יוסף פרידמן:
 גם במלחמה היו סטודנטיות שהציפו סוגיות שקרו בעקבות המלחמה - זה בדיוק העניין
פנינה תמנו:
אנחנו ישבנו גם בוועדת חינוך על הסיפור
פנינה תמנו:
 למשל, גם על זכויות נשות אנשי המילואים ועוד דברים מעבר לאלימות
אושרה יוסף פרידמן:
כן, לגמרי
אושרה יוסף פרידמן:
 אני שמה את זה על השולחן לרגע ואומרת שגם בהקשר הזה בטח יצוצו דברים שקשורים למלחמה ביתר שאת
אושרה יוסף פרידמן:
 אנחנו נראה את זה בדיווחים שאתן מקבלות באותה מידה שהן מחויבות לדווח לנו
אושרה יוסף פרידמן:
 שני דברים אחרונים: כל הנושא של נשים במוקדי קבלת החלטות - ראשית, לקראת הבחירות יצרנו תוכנית "מנהיגות אחרייך" ב-13 רשויות מקומיות של נשים שרוצות לקבל כלים לקראת ההתמודדות
אושרה יוסף פרידמן:
 מכיוון שאני מנועה מלדבר על בחירות בתקופה הזו, אני רק אגיד שיותר מ-300 נשים עברו את התוכנית ואת ההכשרה והן נמצאות בתהליכים, וביניהן גם מתמודדות
אושרה יוסף פרידמן:
 שנית, לשים נשים במוקדי קבלת החלטות הוא לא רק בתפקידים אלא גם בנראות ובלייצר מודלים לחיקוי, בין אם זה נשים שנמצאות בפרויקט מיוחד שלנו בעקבות נשים פורצות דרך ב"אנו", וכולל בחינוך לשוויון מגדרי מגיל הרך, כי כנראה שאפשר להטמיע את כל הנושא הזה בקרב ילדים בגיל 3 עד 6
אושרה יוסף פרידמן:
 תודה
פנינה תמנו:
תודה, אושרה פרידמן
פנינה תמנו:
     טל הוכמן, בבקשה
טל הוכמן:
 טל הוכמן, שדולת הנשים בישראל
טל הוכמן:
 אני אנצל את ההזדמנות להגיד שאנחנו עמותה שכבר קיימת 40 שנה
טל הוכמן:
 אנחנו מפעילות קווים בדיני עבודה כבר שלושה עשורים בעברית, ערבית, אמהרית ורוסית
טל הוכמן:
 40% מהפניות שלנו הן של נשים חרדיות
טל הוכמן:
 מלבד הסיוע הפרטני שאנחנו מציעות, אנחנו גם מייצגות נשים בבתי המשפט
טל הוכמן:
 לאחרונה הובלנו תביעה ייצוגית של 2,000 סייעות ומחנכות חרדיות שהזכויות הסוציאליות שלהן נפגעו
טל הוכמן:
 מלבד זה, אנחנו גם עושות פעולות נרחבות בעבודה פה, בכנסת, ובממשלה, אם זה בתיקוני חקיקה מאוד נדרשים בזכויות עובדות
פנינה תמנו:
אני רוצה מיקוד במלחמה כי יש לך הזדמנות לומר את זה מול השרה
פנינה תמנו:
 תמשיכי קצר וקולע, מה היית רוצה שהשרה תדע?
טל הוכמן:
מלבד זה, בהקשר לעבודת המשרד, אנחנו פעלנו הרבה בעשייה בין-לאומית מתחילת המלחמה סביב האלימות המגדרית של ה-7 באוקטובר
טל הוכמן:
 עבדנו קשה לתיאום המפגש וההגעה של הנציגה המיוחדת של מזכ"ל האו"ם לאלימות מינית בסכסוך
טל הוכמן:
 אנחנו הגשנו מסמך מפורט לוועדה, ואתן יכולות להסתכל עליו ולהעמיק בו
טל הוכמן:
 חשוב לי להגיד שיש עוד כמה נושאים מאוד חשובים שצריך לדון בהם, ואנחנו צריכים לעשות שיתופי פעולה סביבם
טל הוכמן:
 הנושאים האלה נדונים בכנסת וצריך לעשות איתם קפיצת מדרגה, אם זה בנושא אלימות במשפחה ותפוצת כלי הנשק האזרחים, והממשק של משרד הרווחה עם המשרד לביטחון לאומי, אם זה מענה למפונות, שעדיין ממש לא מגיע לידי מיצוי, אם זה פרוטוקול בנושא אלימות מינית, כשכל משרדי הממשלה צריכים לשבת ביחד ולהסביר בצורה מונגשת לציבור איך מא' ועד ת' הם פותרים ונותנים מענה הוליסטית לדבר הזה, ואם זה חוקי התעסוקה שמגיעים עדיין תדיר לכנסת
פנינה תמנו:
האם מסמך כזה הוגש לשרה?
טל הוכמן:
יש מסמך שהוגש לוועדה היום לדיון, ואנחנו גם כמובן בקשר רציף עם המשרד
פנינה תמנו:
אני ממליצה שהמסמך הזה יוגש לשרה, עם פירוט כל הנושאים שאת מעלה כדי שהיא תוכל לקחת מתוך המסמך הזה ולבצע פעולות בממשלה
טל הוכמן:
זו המטרה
טל הוכמן:
 מן הסתם, הנייר שהוגש הרבה יותר רחב
טל הוכמן:
 הוא שלושה עמודים, וגם אותו תמצתנו אחרי 14 - אז כן
פנינה תמנו:
     	הילה סעדיה מארגון פתחון לב, בבקשה, בקצרה
הילה סעדיה:
תודה רבה יושבת-הראש על הדיון, וגם לשרה
הילה סעדיה:
 הילה סעדיה, ארגון פתחון לב
הילה סעדיה:
 ארגון פתחון לב פועל במטרה לחלץ משפחות ממעגל העוני
הילה סעדיה:
 תחולת העוני בקרב נשים ממחישה באופן מובהק את החסמים של נשים בחברה הישראלית ואת המענים והתוכניות הנדרשות להינתן על ידי המדינה
הילה סעדיה:
 על פי דוח ממדי העוני ואי-השוויון במדינת ישראל טרם המלחמה, אנחנו יכולים להיות עדים לכך שכ-26% משפחות שבראשן נשים מצויות בשיעור של מתחת לקו העוני, ביחס לכ-17% משפחות שבראשן גברים
הילה סעדיה:
 אני נמצאת כאן לצד מומחיות בתחום הפערים בין המגדרים במדינת ישראל, ולכן אני לא אכביר במילים ואני לא אתחיל לפרט את החסמים
פנינה תמנו:
 האם יש החמרה במצב העוני של נשים בעקבות המלחמה? האם אתם עדים לזה?
הילה סעדיה:
אני יכולה להעיד שמבדיקה מדגמית שקיימנו בארגון שלנו, הבחנו בעלייה במכפלות בפניות לקבלת סיוע, כאשר הפניות מצד נשים היו גבוהות הרבה יותר מגברים
הילה סעדיה:
 אנחנו, בארגון פתחון לב, הפעלנו מגוון רחב של תוכניות במטרה לסייע לנשים בתקופת מלחמת חרבות ברזל, ביניהן מיצוי זכויות אקטיבי
הילה סעדיה:
 אי מיצוי זכויות במדינת ישראל מוערך בכעשרות מיליארדי שקלים שלא מגיעים בשגרה לאזרח
הילה סעדיה:
 זה הרבה יותר גבוה בחירום
הילה סעדיה:
 אנחנו, באמצעות השירות שלנו, הצלחנו לייצר אימפקט כלכלי של 56 מיליון שקל
הילה סעדיה:
 17,000 פניות שנסגרו בהצלחה
פנינה תמנו:
שלום לכבוד הקייסים
פנינה תמנו:
 מה שלומכם? אתם מוזמנים לשבת סביב השולחן
פנינה תמנו:
 פתחון לב עבדו באמת מאוד מאוד קשה
פנינה תמנו:
 הערכתי הרבה גם למנכ"ל על שיתוף הפעולה שהיה עם הכנסת, ובכלל
פנינה תמנו:
 בתוך כך, אזכיר ש-15% מנשות אנשי המילואים דיווחו שהן ביקשו סל מזון
פנינה תמנו:
 זה מצב מאוד מאוד חמור
הילה סעדיה:
אי ביטחון תזונתי, ועד כמה זה חשוב להבטיח את הביטחון התזונתי
הילה סעדיה:
 וגם נגישות להיגיינה נשית
הילה סעדיה:
 דנו כאן בוועדה הזו בנושא הזה
פנינה תמנו:
  אורלי זוהר, אלמנות צה"ל, הלומי קרב
אורי אור:
  כן
אורי אור:
 אני אלמנה 23 שנה
אורי אור:
 הבעל שלי היה מ"פ, והוא נהרג
אורי אור:
 שבע שנים לאחר מכן פגשתי נכה צה"ל פוסט טראומתי, ואנחנו כבר 17 שנה ביחד
אורי אור:
 אני מכירה את הווריאציה של משרד הביטחון על משפחות ונכים
אורי אור:
 אני עושה מאבק של עשר שנים על הסיפור של נשות ההלומים ואלמנות צה"ל, ובעיקר על היתומים
אורי אור:
 אנחנו - -- וגם פנינה בנושא היתומים וילדי ההלומים
אורי אור:
 חוץ מזה, אני מטפלת בטראומה ואני עובדת עם מקרי קצה, כך שאני מקיפה את כל הסיפור הזה
אורי אור:
 הסיפור של המלחמה הזו הוא שכל האלמנות או הנשים נשארו צעירות מאוד בתחילת הדרך
אורי אור:
 תקרת הקצבה היא מאוד מאוד נמוכה ואין שנים אבודות ואין אובדן כושר עבודה שלנו
אורי אור:
 הבעלים שלנו לא התקדמו
אורי אור:
 כל החברים התקדמו
אורי אור:
 אחד נשאר נכה ואחד נשאר חלל בתוך ארון בבית הקברות
אורי אור:
 הפגיעה הזו היא רב מערכתית והיא פוגעת בילדים שלנו
אורי אור:
 הם דור המשך לדבר הזה
אורי אור:
 יש על זה מחקרים בסיפור של יתומי צה"ל והטרור
אורי אור:
 הטרור הוא באותו מטריה של המאבק שלי
אורי אור:
 אנחנו צריכים לשים לזה סוף כי המסה העצומה הזו והפגיעה בנו יהיו גלגל המשך ליום כיפור
אורי אור:
 הבעל שלי נהרג
אורי אור:
 בשנים הקריטיות אני הורדתי מכסת עבודה כי גידלתי ילדים לבד, וזה ייראה בפנסיה שלי
אורי אור:
 כשהבאתי ילדים לעולם לא הייתי אם חד הורית, אני הבאתי אותם עם בן זוג שיצא לקרב
פנינה תמנו:
אורלי, תודה
פנינה תמנו:
 אני חושבת שצריך דיון נפרד על הדבר הזה
פנינה תמנו:
 גברתי המנהלת, אני אשמח שנקיים דיון על הסיפור הזה
פנינה תמנו:
 היה לנו דיון על הלומות קרב
פנינה תמנו:
 הרבה פעמים שוכחים את הלומות קרב
פנינה תמנו:
 זה נושא שאנחנו נצטרך להביא אותו לוועדה, ונביא אותו לוועדה
אורי אור:
  חלקם אחר כך - - -, והיתומים כבר לא מוכרים
פנינה תמנו:
 אנחנו נביא את זה לוועדה
פנינה תמנו:
 השרה, יש נשים שבכלל לא מכירים בהן, ואלו נשות הכבאים
פנינה תמנו:
 לא מכירים בכבאים כחללים, וזה כאילו מדובר באזרח שבחר לצאת ולהיות לוחם אש
אורי אור:
  בתור נפגע עבודה היא לפעמים תקבל יותר מאלמנת צה"ל או משרד הביטחון
פנינה תמנו:
לא, זה לא מה שהם מחפשים
פנינה תמנו:
 צריך להכיר בהם כי אנחנו שלחנו אותם
פנינה תמנו:
 אורלי, תודה
פנינה תמנו:
     כבוד הקייסים, אני רוצה לברך אתכם שוב
פנינה תמנו:
 אני יודעת שנאלצתי לצאת מהדיון הקודם, שהוא סופר סופר חשוב
פנינה תמנו:
 אני שמחה שבאתם לבקר אותי כאן בוועדה לקידום מעמד האישה
מטי צרפתי הרכבי:
אני צריכה ללכת ואני רוצה משפט אחד
מטי צרפתי הרכבי:
 שוב, אני מודה לך על הדיון
מטי צרפתי הרכבי:
 אני הסתכלתי על תקציב 2024 ביחס ל-2023, ביחס ל-2023 - מלחמה
מטי צרפתי הרכבי:
 זה נראה כאילו התקציב של המשרד לשוויון חברתי ירד ב-30 מיליון מ-124 או 122, וגם התקציב של הרשות למעמד האישה ירד ב-100,000 שקל
מטי צרפתי הרכבי:
 צריכה לצאת מפה קריאה לגבי הדבר הזה
מאי גולן:
  אני אמרתי בהתחלה שכולנו נכנסנו מתחת לאלונקה
פנינה תמנו:
חשוב לדבר על התקציב
פנינה תמנו:
 קודם כול, מה התקציב של המשרד? האם יש ירידה? היא נגעה כאן בנקודה מאוד חשובה
מאי גולן:
אמרתי הכול בהתחלה, אמרתי את המספרים בהתחלה
פנינה תמנו:
  האם יש ירידה כמו שמטי אמרה?
מאי גולן:
 100,000 שקל, את יודעת, בקנה מידה מול כל הדברים, ועם כל מה שכולם קוצצו, זה משהו שאנחנו צריכים להיכנס מתחת לאלונקה
מאי גולן:
 כולם נכנסו
מאי גולן:
 תקציב המשרד לקידום מעמד האישה לא השתנה
מאי גולן:
 תקציב המשרד לשוויון חברתי כן קוצץ, זה נכון
מאי גולן:
 יש flat של כולם
מאי גולן:
 גם אנחנו - - -
פנינה תמנו:
הוא קוצץ מאוד עוד לפני שנכנסת לתפקיד
פנינה תמנו:
אני חושבת שהמשרד לשוויון חברתי הוא סופר חשוב
פנינה תמנו:
 יש כול כך הרבה מה לעשות
פנינה תמנו:
 התקציב היה גמיש והיה ניתן לעשות המון פרויקטים לאוכלוסיות מופלות ומודרות, וחבל
מאי גולן:
דיברתי על התקציב
מאי גולן:
 חבל, זה נכון
מאי גולן:
 נקווה שזה ישתנה
מאי גולן:
 בארבע דקות שנשארו לנו רציתי שתדברי על העניין התעסוקתי, קרן
מאי גולן:
 זה נושא חשוב
קרן בן הרוש:
קרן בן הרוש, יועצת המנכ"לית לרשות לקידום מעמד האישה
קרן בן הרוש:
 הרשות לקידום מעמד האישה פועלת להגשת חוות דעת מגדריות לתזכירי חוק ולהצעות מחליטים
קרן בן הרוש:
 לדוגמה, אפשר להזכיר את הצעת המחליטים של תקומה בנושא הנצחה לאירועי ה-7 באוקטובר
קרן בן הרוש:
 הם הכירו באמת בחשיבות של שילוב היבטים מגדריים בהנצחה
קרן בן הרוש:
 חוות הדעת המגדריות הן חשובות כי הן מקדמות באמת את כל נושא מדיניות שרואה נשים
פנינה תמנו:
האם את מרגישה שלוקחים בחשבון את חוות הדעת שלכם או שיש כאלה שמרשים לעצמם לנפנף אותן?
קרן בן הרוש:
 בעקבות חוות הדעת המגדרית שהגשנו למינהלת תקומה, התקבלה החלטה שהרשות תהיה חלק מוועדת ההנצחה ושישולבו היבטים - - -
פנינה תמנו:
 אני מאוד גאה במנכ"לית לשעבר של משרד העלייה דגנית סנקר-לנגה, שהיא בפוזיציה מאוד מאוד חשובה במינהלת תקומה
פנינה תמנו:
 היא מובילה את כל נושא הרווחה, החינוך, ועוד כעשרה תחומים
קרן בן הרוש:
מתחילת הלחימה פעלנו מול גופים ממשלתיים רבים כדי לבקש מידע, וגם לבקש מידע בנושא פעולות, ובכך להנכיח את חשיבות פרספקטיבה רגישת מגדר בקבלת החלטות, ובעיקר בעת חירום
קרן בן הרוש:
 אנחנו פועלות למעקב ובקרה שוטף אחרי האתגרים שישנם בשטח, בעיקר התעסוקתיים שעלו עכשיו גם מהדיאלוגים שעשינו, וגם מעקב שוטף סביב המענים הנדרשים
עדה מימון:
לפי החוק, חוות הדעת המגדריות אמורות להיות מונחות גם על שולחן הוועדות בכנסת שדנו
עדה מימון:
 כי אנחנו לא מודעים בכלל לחוות הדעת שמוגשות
פנינה תמנו:
  אתם לא הגשתם לנו
פנינה תמנו:
 השרה כנראה לא היתה מודעת
עדה מימון:
בהצעות החוק האחרונות שעשיתי אף פעם לא נתקלתי, וחבל
עדה מימון:
 כי אם יש חוות דעת כזו אז פשוט להגיש אותה גם לכנסת
מאי גולן:
האם הגישו אותן לפני?
עדה מימון:
 בשנים קודמות, בוודאי
פנינה תמנו:
  אנחנו מבקשות שהדברים האלה יוגשו
פנינה תמנו:
 זו חובה חוקית
פנינה תמנו:
 השרה לא ידעה על זה
מאי גולן:
האם הייעוץ המשפטי של המשרד מודע לזה?
פנינה תמנו:
בוודאי, הם יודעים
פנינה תמנו:
 כולם יודעים את זה
פנינה תמנו:
 הצוות המקצועי צריך להגיש
פנינה תמנו:
 וחבל, היא לא יודעת
פנינה תמנו:
 זה מביך
מאי גולן:
זה לא מביך, ואגיד לך למה
מאי גולן:
 לנו לא היה ייעוץ משפטי במשרד
מאי גולן:
 היינו משרד שהוקם מייד
פנינה תמנו:
  לא רצו, ויתרו על הייעוץ המשפטי
מאי גולן:
לא, דווקא לא מהסיבה הזו
מאי גולן:
 רצינו מאוד ייעוץ משפטי
מאי גולן:
 הייעוץ המשפטי שלנו היה של משרד ראש הממשלה, ועקב העומס הרב זה כנראה נפל בין הכיסאות
מאי גולן:
 זה לא משהו מכוון
מאי גולן:
 עכשיו, כשחזרנו למשרד לשוויון חברתי, יש יועץ משפטי מן המניין
פנינה תמנו:
 לסיכום הוועדה, אני מבקשת - - -
יפעת חיים:
אני מארגון נבחרות ואני רוצה לומר כמה מילים
פנינה תמנו:
  לצערי, אי-אפשר
פנינה תמנו:
 יש לי עוד שתי דקות בדיוק לישיבת סיעה
פנינה תמנו:
 אני אשמח שתבואי בפעם הבאה
יפעת חיים:
  מילה
יפעת חיים:
 חבל, באתי מרחוק
יפעת חיים:
 ממש כמה מילים
פנינה תמנו:
  מאיפה באת?
יפעת חיים:
  ממושב נחושה
פנינה תמנו:
  בבקשה
פנינה תמנו:
 לא להשתמש יותר בעניין "באתי מרחוק"
יפעת חיים:
  אני מארגון נבחרות - נשים חרדיות לשוויון קול
פנינה תמנו:
  תגידי קצר ובעל פה את הדברים שאת רוצה לומר
פנינה תמנו:
 לא לקרוא
יפעת חיים:
  אני קצת מתרגשת
פנינה תמנו:
  אני יודעת
פנינה תמנו:
 לכן, אני רוצה שתהיה מפוקסת
פנינה תמנו:
 יש לך דקה להגיד את מה שיש לך על הלב
יפעת חיים:
  רציתי לשתף
יפעת חיים:
 אני יצאתי ממערכת יחסים אלימה
יפעת חיים:
 התמונה ממולי, זו עם נר ההבדלה, היא תמונה של סיפור חיי
יפעת חיים:
 המקורית נמצאת ממש בחדר השינה שלי
יפעת חיים:
 הפרוד שלי עצור כבר שנה וחצי עד תום ההליכים
יפעת חיים:
 בשנה האחרונה נעזרתי בפורום של מיכל סלה
יפעת חיים:
 קיבלתי לחצן מצוקה ומצלמה נסתרת אחת שנתנה לי כוח וביטחון
יפעת חיים:
 שמעתי שצמצמו את התקציב, ואני רציתי להראות את הצד השני, את הצד שלנו
יפעת חיים:
 אנחנו מקבלות את הדבר הזה
יפעת חיים:
 בשבוע שעבר התקשרו אליי מהפורום וביקשו להחזיר את לחצן המצוקה
יפעת חיים:
 קיבלתי אותו כבר שנה
יפעת חיים:
 אין להם מספיק משאבים בשביל שזה יישאר
פנינה תמנו:
  אבל הוא במעצר, לא?
יפעת חיים:
  הוא במעצר שנה וחצי
פנינה תמנו:
  מעצר או מאסר
פנינה תמנו:
 הוא סרבן גט?
יפעת חיים:
  נכון
יפעת חיים:
 דיברנו פעם
פנינה תמנו:
  נכון
יפעת חיים:
  הגיעו אליי וממש לקחו את הלחצן
יפעת חיים:
 יש לו עוד חודש דיון כדי לדעת אם הוא נכנס, לכמה נכנס, ואם לא
פנינה תמנו:
אנחנו נבקש מהשרה, כשגרירת רצון טוב בעניין הזה, כי אני חושבת שהיא גם חברה, מקורבת לשר לביטחון לאומי
פנינה תמנו:
 צריך לראות איך אנחנו לא פוגעים
מאי גולן:
  	האם אני יכולה לבקש ממך כמה בקשות, הגברת יושבת-ראש פנינה תמנו שטה? יש לך גם כמה חברים, ואני מאוד אשמח שהם יסייעו ויעזרו לי
פנינה תמנו:
  כל מה שאת צריכה מהשר גנץ
פנינה תמנו:
 אבל זה נשמע רע כששתי נשים חזקות צריכות את הטובות של הגברים
פנינה תמנו:
      סליחה שאני קוטעת אותך באמצע, אבל אני רוצה, קודם כול, להודות לך
פנינה תמנו:
 את סיפרת את הסיפור שלך בעבר כאן בוועדה
פנינה תמנו:
 אני חושבת שהסאגה עם פורום מיכל סלה לא היתה צריך להגיע לכדי כך
פנינה תמנו:
      השרה, מי כמוך יודעת שגם אם העמותות מבססות את התקציבים שלהן על גיוס כספים, הן בסוף צריכות עזרה גם מהמדינה
מאי גולן:
אנחנו בשיתופי פעולה לא מעטים עם פורום מיכל סלה
פנינה תמנו:
צריך לראות איך התקציבים הגדולים שהגיעו מהמשרד לביטחון לאומי באמת לא נפגעים
פנינה תמנו:
 פנייה שלך, לא כשגרירת רצון טוב, אלא דווקא כשרה לקידום מעמד האישה - - -
מאי גולן:
את תזכירי לי גם כמה פניות של שגרירת רצון טוב אני אפנה אלייך, ואז אנחנו נהיה שוות
פנינה תמנו:
רשום, רשמתם כל מה שביקשתי
פנינה תמנו:
 צריך לראות איך אנחנו מטפלים בדבר זה
פנינה תמנו:
 אפרופו, אם זו היתה כבר עקיצה בהלצה, אני חושבת שעצם זה שאנחנו יושבות פה ואת נמצאת כאן, זה שגרירות של רצון טוב
פנינה תמנו:
 בואי נודה על האמת
מאי גולן:
 אמת
פנינה תמנו:
  אנחנו רוצות להראות שאפשר גם אחרת, ובטח בתקופה הזו
פנינה תמנו:
 די לשנאה ומריבות
פנינה תמנו:
 זה לא המסר שאנחנו רוצות ורוצים להעביר לעם ישראל
פנינה תמנו:
     	יפעת, משפט סיכום ואני נועלת את הוועדה
יפעת חיים:
אני מבקשת
יפעת חיים:
 זה לא המקום לקצץ בו
יפעת חיים:
 להיפך, אנחנו צריכים לדאוג שהארגון יוכל לעזור ליותר ויותר נשים שצריכות באמת את העזרה
יפעת חיים:
 תעשו את המקסימום שלכם
יפעת חיים:
 תודה
פנינה תמנו:
 זה לא יהיה סיכום סטנדרטי של הדיון
פנינה תמנו:
 כבוד השרה, קודם כול, אני רוצה להודות לך על שהגעת לכאן ובאמת פירטתם לפניי ולפנים את הפעולות שנעשות בתוך המשרד
פנינה תמנו:
 הסיכום שלי הוא בעיקר לנסות לקיים פגישה של שיתוף ציבור עם ארגוני החברה אזרחית וגם עם מסקנות הוועדה, וחברות כנסת שפעילות בכל מה שקשור לקידום זכויות נשים
פנינה תמנו:
 וכמו שאמרתי, לא ממקום של צדקה, אלא ממקום של חובה של המדינה לא להשאיר מאחור או מתחת לגלגלי הרכבת את כל מה שקשור בזכויות נשים, ובעיקר תקציבית
פנינה תמנו:
 אנחנו יודעים שהרבה פעמים אנחנו נתקלות בזה
פנינה תמנו:
 גם את כשרה אמרת זאת בצורה כנה וישירה בפתח דברייך
פנינה תמנו:
 אני מאמינה שתוך מיקוד נושאים מסוימים ונושאי ליבה, שבהם נשתף פעולה ככנסת וכממשלה, נוכל להשיג גם כמה הישגים משמעותיים ומשני חיים
מאי גולן:
בעזרת השם
פנינה תמנו:
אני כמובן רוצה להעביר לך את זכות הסיכום של הוועדה הזו
פנינה תמנו:
 ואם נצטרך לעשות עוד דיון, אז נעשה
מאי גולן:
קודם כול, אני בהחלט מודה ליושבת-הראש, לעובדות הוועדה המסורות, על קיום הוועדה הזו
מאי גולן:
 אני רוצה לנצל את ההזדמנות הזו ולהודות גם למירב המנכ"לית שלי, וגם לעובדות המשרד המסורות שלי: לתקציבנית, לסמנכ"לית, ליועצות ולכולן
פנינה תמנו:
  דעי לך שהקייסים הגיעו בגלל אושרה, לא בגללי
פנינה תמנו:
 היא פורצת דרך בקהילה
מאי גולן:
אני רוצה לומר לכן משפט לסיכום: אתן חיות, נושמות, ישנות וחולמות זכויות נשים
מאי גולן:
 אני רואה את זה, ואני מלאה הערכה לזה
מאי גולן:
 אני חושבת שאחד מהדברים הכואבים שהיו לי בימים האחרונים, ובגללו כעסתי, היה כשהשמיצו את עובדות המשרד
מאי גולן:
 אני רגילה לזה ואני פחות מתרגשת שעושים לי את זה
מאי גולן:
 אבל אני רוצה באמת לנצל את ההזדמנות הזו ולהודות לכם על מה שאתם עושות מהרגע שהקמנו את המשרד הזה ועד לרגע זה
מאי גולן:
 וגם עכשיו בשוויון חברתי
מאי גולן:
 אני מקווה שנעבוד, בעזרת השם, בשיתוף פעולה עם פנינה לגבי כל מה שנוכל כדי לקדם נשים במדינת ישראל
מאי גולן:
 ודעו לכן, מי ששומעת ומי שמצליחה להתגבר על חילוקי הדעות, על האינטריגות, ולפעמים על האגו, על הרצון הפוליטי, לשים את זה בצד, הכי חשוב שנירשם בספרי ההיסטוריה של מדינת ישראל בסוף כמי שעשו משהו למען נשות מדינת ישראל
דני אלגרט:
  שעשו מה? שנתנו לבנותינו ונשותינו להיאנס ולהיכנס להיריון בעזה? מה יעשו? מה בדיוק עשיתם בהיסטוריה? אני רוצה להציג את עצמי
דני אלגרט:
 שמי דני אלגרט
דני אלגרט:
 אח שלי חטוף בעזה, וגיסי חטוף בעזה, ואחותי נלחמה על הדלת תשע שעות עם שתי נכדות בחדר והיא הצליחה להציל אותן
דני אלגרט:
 יש היום בעזה 134 חטופות וחטופים, והמספר אולי יגדל
דני אלגרט:
 מי יודע כמה מהן בהיריון, ואולי גם יילדו שם
דני אלגרט:
 לפי הצורה בה העסק מתקדם, אנחנו נתחיל להתרבות שם
דני אלגרט:
 אתן מבינות? נשים יתחילו להביא את הילדים שלהן שם
דני אלגרט:
 ואז הן גם יפתחו גם רגשות לתינוקות כי הן בסך הכול אימהות
דני אלגרט:
 אבל התינוקות האלה יהיו תינוקות של מחבלים שחטפו אותן
דני אלגרט:
 האם אתן מבינות לאיפה אנחנו הולכים?     כבוד השרה, אתם אולי רואים עסקאות עכשיו, אבל אני לא רואה עסקה
דני אלגרט:
 אני רואה את הרכבת של החטופים נוסעת ומגיעה לרציף
דני אלגרט:
 למטה עומדים ביבי וסינוואר, ועם המקל הם מחליטים ימינה לחיים, שמאלה למוות, ימינה לחיים, שמאלה למוות, ועושים את הסלקציה שם, בעזה, מי יחיה ומי ימות
מאי גולן:
אתה נכנסת בתוך דיון
מאי גולן:
 אני רוצה להגיד לך משהו
דני אלגרט:
  תני לי לסיים
דני אלגרט:
 זה לא דו-שיח
מאי גולן:
שנייה, תן לי גם
מאי גולן:
 אתה גם קטעת אותי
מאי גולן:
 זה כן דו-שיח כי אתה קטעת
מאי גולן:
 זה לא מכובד
מאי גולן:
 אתה נכנסת לדיון
דני אלגרט:
  אני אסיים
דני אלגרט:
 האם זה מכובד שיש שם 134 אנשים?
מאי גולן:
אבל אתה לא ידעת על מה דיברנו לפני שנכנסת
דני אלגרט:
  תנו לי לסיים משפט
דני אלגרט:
 אני רוצה לסיים
דני אלגרט:
 משפט
פנינה תמנו:
דני, אני אתן לך
פנינה תמנו:
 לפני שנכנסת אמרנו - - -
מאי גולן:
אבל לפני שנכנסת דיברנו על זה, וזה מה שאתה לא יודע
דני אלגרט:
  אני רוצה להשמיע את זה ממקור ראשון, ואני רוצה לדבר - - -
מאי גולן:
אבל בין מה שאמרת לבין מה שאני דיברתי אין הקשר
פנינה תמנו:
היא אמרה שהיא תומכת בעסקה
מאי גולן:
אבל הוא לא תומך
מאי גולן:
 לא הבנת
דני אלגרט:
  אני לא תומך בעסקה
דני אלגרט:
 אתם לא הבנתם
דני אלגרט:
 לא נפל לכם האסימון?
פנינה תמנו:
  אז תסביר
דני אלגרט:
   אני אסביר
מאי גולן:
תן לי שנייה
מאי גולן:
 אני אתן לך לסיים
מאי גולן:
 אני רוצה משפט
מאי גולן:
 אדוני, תן לי משפט
דני אלגרט:
  די, את רגילה להתפרץ לדברים של כולם
דני אלגרט:
 תני לי רק
מאי גולן:
תן לי
מאי גולן:
 מה זה מתפרצת? אתה נכנסת והתפרצת באמצע כשדיברנו
דני אלגרט:
  יש לי זכות לעמוד פה ולדבר כי יש שם 134
מאי גולן:
אין בעיה
מאי גולן:
 נכון, נכון
מאי גולן:
 אבל דיברנו על זה והצדקנו
מאי גולן:
 אמרנו את כל מה שאמרנו לפני שבאת